देशभर में आज दिवाली का त्योहार मनाया जा रहा है। इस मौके पर प्रधानमंत्री मोदी आज केदारनाथ के दर्शन करेंगे और मंदिर में पूजा करेंगे। इसके बाद प्रधानमंत्री केदारपुरी में हो रहे कामों का जायजा लेंगे। यहां पर निर्माण का काम पिछले साल शुरू हुआ था। इस मौके पर मंदिर को तीन टन से अधिक फूल- मालाओं से सजाया गया है। दीपावली के दिन मंदिर में पांच हजार से अधिक मिटटी के दिये जलेंगे। केदारनगरी अब अपने भक्तों के लिए भव्य रुप में तैयार है लिहाजा आज पीएम मोदी खुद बाबा के चरणों में हाजिरी लगा कर आने 4 राज्यों के विधानसभा चुनावों का शंखनाद करेंगे। पीएम मोदी ने ट्वीट कर कहा, ''दीपावली की सभी देशवासियों को हार्दिक बधाई। मेरी कामना है कि प्रकाश का यह पावन पर्व सबके जीवन में सुख, शांति एवं समृद्धि लेकर लाए।''